Gw mau tau Pembersihan golongan pujangga dari Joseon. Jelasin dalam bahasa melayu

Yeonsangun sering dianggap sebagai pemerintah paling kejam zaman Joseon kerana pemerintahannya dicemari oleh pembersihan pujangga Korea antara 1498 dan 1506. Tingkah lakunya menjadi tidak menentu selepas baginda mengetahui bahawa ibunda kandungnya bukanlah Permaisuri Junghyeon tetapi Permaisuri Puan Besar Yun yang diusir lalu dipaksa minum racun selepas meracuni salah sorang gundik Seongjong akibat kecemburuan dan meninggalkan parut pada wajah Seongjong. Apabila baginda diperlihatkan pakaian yang dikatakan berlumuran darah ibundanya yang muntah selepas minum racun, baginda memukul dua gundik Seongjong tersebut sehingga mati  kerana menuduh Puan Besar Yun dan dia menolak Permaisuri Besar Insu, yang meninggal dunia selepas itu. Baginda telah membunuh pegawai kerajaan yang menyokong kematian Puan Besar Yun bersama keluarga mereka. Baginda juga membunuh sarjana sarim kerana menulis frasa kritikal terhadap perampasan takhta Sejo.

Yeonsangun turut merampas seribu orang wanita dari pelbagai wilayah untuk dijadikan penghibur istana dan menggunakan Sungkyunkwan sebagai tempat kesenangan peribadi. Baginda telah memansuhkan Pejabat Penapis, yang berfungsi untuk mengkritik tindakan dan dasar raja yang tidak bersesuaian, dan Hongmungwan. Baginda mengharamkan penggunaan hangul apabila orang awam menggunakannya pada poster yang mengkritik raja. Selepas dua belas tahun pemerintahan kejamnya, baginda akhirnya digulingkan dalam rampasan kuasa yang meletakkan saudara sebapanya Jungjong di atas takhta pada tahun 1506.

Jungjong pula adalah raja yang lemah kerana keadaan terdesak yang meletakkannya di atas takhta, tetapi pemerintahannya juga menyaksikan suatu tempoh pembaharuan penting yang diketuai oleh menteri beliau, Jo Gwang-jo, ketua sarim yang berkarisma. Baginda telah menubuhkan sebuah sistem kerajaan sendiri yang dipanggil hyangyak untuk memperkuat autonomi tempatan dan semangat kebersamaan di kalangan rakyat, berusaha untuk mengurangkan jurang antara orang kaya dan miskin dengan pembaharuan tanah yang akan mengagihkan tanah kepada petani dalam jumlah yang lebih sama dan membatasi jumlah tanah dan bilangan hamba yang boleh dimiliki, memasyhurkan secara meluas di kalangan penduduk tulisan-tulisan Konfusian dengan terjemahan vernakular, dan cuba mengurangkan saiz kerajaan dengan mengurangkan bilangan birokrat. Menurut Babad Dinasti Joseon, dikatakan bahawa tidak ada pegawai yang berani menerima rasuah atau mengeksploitasi penduduk pada masa ini kerana baginda, sebagai Jeneral Inspektor, menerapkan undang-undang dengan ketat.

Pembaharuan radikal ini sangat popular dengan penduduk tetapi sangat ditentang oleh para pegawai konservatif yang membantu meletakkan Jungjong di atas takhta. Mereka merancang untuk menyebabkan Jungjong meragui kesetiaan menterinya, Jo. Jo Gwangjo kemudian dibunuh, dan kebanyakan langkah pembaharuannya turut mati bersamanya dalam Pembersihan Literati Ketiga 1519. Selama hampir 50 tahun kemudian, politik istana telah dicemari oleh perjuangan berdarah dan kacau-bilau di antara puak-puak yang memihak kepada penyokong pasangan diraja dan penyokong putera. Keluarga mentua diraja memegang kuasa besar dan menyumbang kepada banyak rasuah dalam era itu.